বিশ্বনাথ জিলাত ভেজাল খাদ্য-সামগ্ৰীৰ বিৰুদ্ধে প্ৰশাসনে চলাই অহা অভিযানৰ মাজতে আজি ১০ জুলাইত চাৰিআলিৰ এখন পাইকাৰী দোকানৰ পৰা 'লোহিত' ব্ৰেণ্ডৰ পানীৰ ৬০টা কাৰ্টন জব্দ কৰিছে।
এগৰাকী গ্ৰাহকে 'লোহিত ব্ৰেণ্ড'ৰ এটা পানীৰ বটলত আপত্তিজনক দ্ৰব্য দেখা বুলি প্ৰশাসনক অভিযোগ দিছিল।
অতিৰিক্ত উপায়ুক্ত পাৰভেজ আমিনৰ নিৰ্দেশক্ৰমে বিশ্বনাথৰ কাৰ্যবাহী দণ্ডাধীশ বিশ্বজিত শইকীয়াৰ নেতৃত্বত খাদ্য, অসামৰিক যোগান আৰু গ্ৰাহক পৰিক্ৰমা বিভাগ তথা আৰক্ষীৰ এটা দলে এই অভিযান চলায়।
বটলখিনি জব্দ কৰি তাৰ গুণমান পৰীক্ষাৰ বাবে পৰীক্ষাগাৰলৈ প্ৰেৰণ কৰে । এই পৰীক্ষাৰ ফলাফলত খোৱাপানীৰ বটলত অস্বাস্থ্যকৰ দ্ৰব্যৰ উপস্থিতি প্ৰমাণিত হ'লে প্ৰস্তুতকৰ্তা কোম্পানীটোৰ বিৰুদ্ধে আইন অনুসৰি বিহিত ব্যৱস্থা গ্ৰহণ কৰা হ'ব বুলি কাৰ্যবাহী দণ্ডাধীশগৰাকীয়ে জানিবলৈ দিছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
